Karen Muir

pisi|
Karen Yvette Muir (pärast abiellumist Karen de Graad; hüüdnimi Tepid Torpedo; 16. september 1952 Kimberley – 1. aprill 2013 Mossel Bay) oli Lõuna-Aafrika Vabariigi ujuja. 

Karen Muir on kõigi spordialade arvestuses kõigi aegade noorim täiskasvanute rekordi püstitaja. Ta võitis 1965. aastal Suurbritannia meistrivõistlustel Blackpoolis tüdrukute 110 jardi seliliujumise ja püstitas maailmarekordi (1.08,7) 12 aasta 10 kuu ja 25 päeva vanusena. World Swim Mark Set By South African, 12. Ellensburg Daily Record – Aug 11, 1965 Seejärel tuli ta Suurbritannia meistriks ka 110 ja 220 jardi vabaujumises. Tema pikkus oli tollal 162 cm ja kaal 50 kg. Ta oli ujumisega tegelema hakanud alles kolm aastat varem, et oma häbelikkusest üle saada. Ta treenis juba tollal viis tundi päevas.Karen Muir: She Just Goes Out and Swims St. Petersburg Times – Aug 15, 1965

Ta parandas seliliujumise maailmarekordeid aastatel 1965–1969 kokku 15 korda. 100 meetri seliliujumise maailmarekordit parandas ta kolm korda (tema rekordiks jäi juulis 1969 ujutud 1.05,6). 200 meetri seliliujumise maailmarekordit parandas ta aastatel 1966–1969 neli korda. 110 jardi (1.06,7) ja 220 jardi (2.24,1) ametlikud maailmarekordid on siiani Karen Muiri nimel, sest uusi rekordeid enam ei registreerita.

Karen Muir tuli seliliujumises, vabaujumises ja kompleksujumises kokku 22 korda Lõuna-Aafrika Vabariigi meistriks ja seliliujumises kolm korda USA meistriks ning tegi 15 Lõuna-Aafrika Vabariigi rekordit. Olümpiamängudele ta ei pääsenud, sest Lõuna-Aafrika Vabariigil ei lubatud apartheidi tõttu olümpiamängudel osaleda.

Karen Muir loobus tippspordist 1970. aastal. Aastal 1980 nimetati ta esimese Lõuna-Aafrika Vabariigi sportlasena rahvusvahelise ujumise kuulsuste halli liikmeks.

Ta lõpetas seejärel Free State'i ülikooli arstiteaduskonna ja asus koos abikaasaga tööle arstina. Neil sündis kolm tütart ja üks poeg. Alates 2000. aastast elasid nad Kanadas ja Karen Muir töötas Briti Columbias Vanderhoofis perearstina.

Aastal 2009. diagnoositi tal rinnavähk ja 2012. aastal selgus, et see oli ravimatuid siirdeid andnud. Karen Muir suri kodumaal Mossel Bays.

Karen Muiri nime kannab Kimberley ainuke olümpiamõõtmetega ujumisbassein.'Tepid Torpedo' Karen Muir remembered

Karen Muiri püstitatud maailmarekordid praegustel olümpiaaladel
 Distants Tulemus Kuupäev Koht200 meetri seliliujumine2.27,125. juuli 1966Béziers200 meetri seliliujumine2.26,418. august 1966Lincoln200 meetri seliliujumine2.24,16. jaanuar 1968Kimberley100 meetri seliliujumine1.06,730. jaanuar 1968Kimberley100 meetri seliliujumine1.06,46. aprill 1968Pariis200 meetri seliliujumine2.23,821. juuli 1968Los Angeles100 meetri seliliujumine1.05,66. juuli 1969Utrecht

 Viited 

Välislingid
 'Tepid Torpedo' Karen Muir remembered
 KAREN MUIR – (RSA) 1980 Honor Swimmer
 Karen Muir veg nou om haar lewe

Kategooria:Lõuna-Aafrika Vabariigi ujujad
Kategooria:Sündinud 1952
Kategooria:Surnud 2013